Държавен вестник, бр. 99, 2014 г., стр. 39

БРОЙ  99	
Д Ъ Р Ж А В Е Н  В Е С Т Н И К 	
СТР.  39  
Г л а в а   с е д м а
ПРИЗНАТА ОРГАНИЗАЦИЯ ПО 
СИГУРНОСТТА
Чл. 126. (1) Изпълнителна агенция „Мор­
ска администрация“ може да упълномощава 
призната организация по сигурността да 
извършва:
1. одобряване на плановете за сигурност 
на кораба или на измененията в тях;
2. изготвяне на плановете за сигурност на 
пристанищата и на пристанищните райони;
3. преглед на корабите за съответствие с 
изискванията на тази наредба;
4. оценка на сигурността на пристанището 
и оценка на сигурността на кораба.
(2) Признатата организация по сигурността 
може да консултира компанията или Изпъл­
нителна агенция „Морска администрация“ 
по въпроси, свързани със сигурността, в това 
число:
1. за извършване оценките на сигурността 
на кораба;
2. за плановете за сигурност на кораба;
3. за извършване оценка на сигурността на 
пристанище и на пристанищен район.
(3) Консултациите по ал. 2 могат да включ­
ват приключване на оценка на сигурността 
на кораба или на плановете за сигурността 
на кораба, както и оценка на сигурността на 
пристанище или на пристанищен район или 
на плана за сигурността на пристанище или 
пристанищен район.
(4) Призната организация по сигурността, 
която е изготвила или извършвала дейност­
та по ал. 2, не може да одобрява планове за 
сигурност на кораба или изменения в тях.
(5) Призната организация по сигурността, 
която е извършвала дейността по ал. 2 или 
е извършила оценка на сигурността на прис­
танище или пристанищен район, не може 
да изработва план за сигурност за същото 
пристанище или пристанищен район.
(6) Упълномощаването, свързано с дейнос­
тите по сигурността на корабите, пристанищата 
и пристанищните райони, се осъществява от 
Изпълнителна агенция „Морска админис­
трация“.
Чл. 127. Изпълнителна агенция „Морска 
администрация“ упълномощава призната ор­
ганизация по сигурността за извършване на 
една или няколко от дейностите по чл. 125, 
когато организацията отговаря на следните 
изисквания:
1. притежава опит по въпросите, свързани 
със сигурността;
2. запозната е с корабните и пристанищ­
ните операции, в това число познаване на 
устройството на кораба – ако се предоставят 
услуги по отношение на кораби, и архитекту­
рата на пристанището или на пристанищния 
район – ако се предоставят услуги по отноше­
ние на пристанищата или на пристанищните 
райони;
3. способна е да оценява вероятните рискове, 
свързани със сигурността, които биха могли 
да настъпят по време на корабните и свързани 
с пристанището или с пристанищния район 
операции, в това число взаимодействието 
кораб/пристанище или кораб/пристанищен 
район, и как да се сведат до минимум такива 
рискове;
4. способна е да поддържа и да усъвър­
шенства опита на персонала си;
5. упражнява мониторинг върху непрекъс­
натата стабилност на персонала си;
6. способна е да поддържа съответните 
мерки за избягване на нерегламентирано 
разкриване на материал, свързан със сигур­
ността, или достъпа до него;
7. притежава познания относно изисква­
нията на глава ХI-2 от Конвенция SOLAS, 
тази наредба и съответното национално и 
международно законодателство и свързаните 
със сигурността изисквания;
8. притежава текуща информация за свър­
зани със сигурността заплахи и тенденции;
9. притежава познания за разпознаване и 
откриване на оръжия, общоопасни вещества 
и средства;
10. притежава познания за разпознаване 
на недискриминационна основа на характе­
ристиките и поведението на лица, които има 
вероятност да бъдат заплаха за сигурността;
11. притежава познания за похватите, из­
ползвани за заобикаляне на свързаните със 
сигурността мерки;
12. притежава познания за сигурността и 
свързаното с наблюдение оборудване и сис­
теми и експлоатационните им ограничения;
13. притежава подходящи познания за други 
операции, свързани със сигурността, имащи 
потенциално влияние върху сигурността на 
пристанищата и пристанищните райони.
Чл. 128. Организацията, която желае да 
бъде призната да извършва една или няколко 
от дейностите по чл. 125, ал. 1, подава пис­
мено заявление до изпълнителния директор 
на Изпълнителна агенция „Морска админис­
трация“, към което прилага:
1. документи, удостоверяващи изпълнени­
ето на изискванията по чл. 127;
2. декларация, че ще изпълнява изисква­
нията по чл. 136.
Чл. 129. (1) Изпълнителна агенция „Мор­
ска администрация“ извършва проверка на 
пълнотата и съдържанието на документите, 
удостоверяващи изпълнението на изисквани­
ята по чл. 127.
(2) За установяване на обстоятелствата, 
удостоверяващи изпълнението на изисква­
нията по чл. 127, може да бъде извършена 
проверка и намясто.